Zuma op mediese parool geplaas | Maroela Media
Zuma op mediese parool geplaas
Oudpres. Jacob Zuma is op mediese parool geplaas.
Die departement van korrektiewe dienste het dit Sondag in 'n verklaring bevestig. "Zuma is geregtig op mediese parool gegrond op 'n mediese verslag wat sy dokters by die departement ingedien het," lui die verklaring. "Gevangenes wie se daaglikse aktiwiteite aansienlik deur hul gesondheid belemmer word, kom in aanmerking vir parool, al is hulle nie terminaal siek nie."
Luidens die verklaring sal Zuma vir die oorblywende deel van sy vonnis aan 'n stel voorwaardes moet voldoen en sal hy steeds aan 'n mate van toesig onderwerp word. "Mediese parool kan ook teruggetrek word, sou die oortreder nie aan dié voorwaardes voldoen nie."
Die oudpresident is in Julie tot 15 maande tronkstraf gevonnis vir minagting van die hof nadat hy geweier het om voor die Zondo-kommissie van ondersoek na staatskaping te verskyn. Hy het hom in Julie aan die polisie oorhandig en skaars 'n maand lank tronkstraf uitgedien voor hy in die hospitaal opgeneem is. Hy het kort daarna 'n operasie ondergaan.
Hy het sedertdien versuim om in die hof te verskyn op 16 aanklagte van korrupsie teen hom, wat verband hou met die omstrede wapenskandaal. Sy siektetoestand is as verskoning voorgehou, hoewel sy dokters toe versuim het om 'n mediese verslag betyds by die hof in te dien. Sy regspan het die dokument toe wel aan die einde van Augustus ingedien, hoewel dit steeds nie seker is watter kwaal die beleerde oudpresident onder lede het nie.
Motor ry van brug af; drie dood
Polisie wil glo nie bekende bure vervolg
Ja wat wat sal ons sê ? Het ons dit nie geweet nie?
So raak die voor die hand liggende voorspellings waar.
En hy is natuurlik te siek om verder verhoor te word.
Maar kan seker darem 'n potjie golf geniet.
Wat 'n absolute bespottting van die gereg. Hierdie krimineel gaan nooit tot verantwoording geroep word nie. Nog 'n veer in die hoed van die staatskapers en korruptes. Nog 'n dansie op die graf van geregtigheid.
Jy moet ingeteken wees om te stem36-1Jy moet ingeteken wees om te stem
So tipies!!!!!Noem my n rassis maar ek haat jz en die hele anc en eff!!!!!!
Jy moet ingeteken wees om te stem50-1Jy moet ingeteken wees om te stem
Die land se regstelsel is n grap en die regters is nog n groter grap. Hoekom moet ons belastingbetalers betaal vir die anc sirkus. Ou shaik speel nog lekker golf makeer niks.